钦定古今图书集成/明伦汇编/官常典/第752卷 > 陈瑸 周凤岐
## 钦定古今图书集成/明伦汇编/官常典/第752卷 > 陈瑸 周凤岐

按《明外史忠义传》：“瑸，漳浦人。举天启五年进士，授慈
谿知县，被劾议调。崇祯十年为袁州推官，拒楚贼有
功，屡迁湖广右参议，分守湖南，讨平八排贼。十六年，
张献忠陷长沙，围参政周凤岐于澧州，瑸督兵往救，
全军败殁，被执，欲降之，瑸奋骂不屈，断手剖肝而死。
凤岐，永康人。万历末年进士，授中书舍人，屡迁工部”
郎中。掌节慎库。忤奄人，落职归。崇祯初，起故官。迁湖
广佥事、四川副使。苗人争界，为立碑画疆以定之。改
湖广右参政，分守澧州。贼来犯，援军败殁，城遂陷。贼
帅亲解其缚，说以降，怒骂而死。